Document ID: 31994R2830

ΚΑΝΟΝΙΣΜΟΣ (ΕΚ) αριθ. 2830/94 ΤΗΣ ΕΠΙΤΡΟΠΗΣ της 22ας Νοεμβρίου 1994 για τροποποίηση του κανονισμού (ΕΟΚ) αριθ. 3061/84 περί λεπτομερειών εφαρμογής του καθεστώτος ενισχύσεως στην παραγωγή ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 3179/93 (2), και ιδίως το άρθρο 5 παράγραφος 5,
Εκτιμώντας:
ότι, στον κανονισμό (ΕΟΚ) αριθ. 3061/84 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1354/94 (4), προβλέπεται η κατάθεση των δηλώσεων καλλιέργειας το αργότερο στις 30 Νοεμβρίου κάθε περιόδου εμπορίας-
ότι, προκειμένου να βελτιωθεί η διαχείριση του καθεστώτος των ενισχύσεων στην παραγωγή ελαιολάδου στη Γαλλία, οι δηλώσεις καλλιέργειας για την περίοδο εμπορίας 1994/95 περιλαμβάνουν συμπληρωματικά στοιχεία τα οποία καθιστούν δύσκολη την τήρηση της προθεσμίας που προβλέπεται για την κατάθεσή τους- ότι, συνεπώς, πρέπει, κατ' εξαίρεση, να επιτραπεί στους γάλλους ελαιοκαλλιεργητές να καταθέσουν τις δηλώσεις καλλιέργειας της περιόδου εμπορίας 1994/95 έως τις 15 Ιανουαρίου 1995-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1 του κανονισμού (ΕΟΚ) αριθ. 3061/84, προστίθεται το ακόλουθο εδάφιο:
"Ωστόσο, στη Γαλλία, οι δηλώσεις καλλιέργειας που αναφέρονται στο πρώτο εδάφιο, που αφορούν την περίοδο εμπορίας 1994/95, κατατίθενται το αργότερο στις 15 Ιανουαρίου 1995."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Νοεμβρίου 1994.

Labels: 17
19
6
12
18